સ્વયં આપે જ ’આલ્ફા’ માટે જે ઉદા.રૂપ નામોની યાદી પેશ કરી તે જરા ફરી જોઇ જાઓ ! હવે કહો જગતના કયા લોકશાહી દેશની પ્રજા આ લોકોને નેતા બનાવવા રાજી થશે ? વાત જ્યોર્જ બુશની, તો જ્યોર્જ બુશ (નાનો અને મોટો) તેના કયા ગુણને કારણે આલ્ફા રેન્કમાં ગણાશે ? ઈ.સા. જે અર્થ આલ્ફાનો કરે છે તે અર્થ માત્ર અહીં આધાર તરીકે રાખવાનો છે. લોકશાહી દેશના કે લોકશાહી વ્યવસ્થા ધરાવતા કોઇપણ સમાજ કે સંગઠનના નેતા બાબતે પણ આ જ પ્રશ્ન પુછાય ! હવે અહીં લેખમાંનું ઈ.સા. પર આધારીત આ વાક્ય વાંચો ; ’જેટલો નેતા જોહુકમી,ડૉમિનન્ટ કે વર્ચસ્વ ધરાવે તેટલો સફળ વધુ થાય.’ આ વાત ઈ.સા.માં રહેલી નેતાગીરીની અવધારણા તરીકે સાચું છે પણ તે હિંસક પ્રાણીઓના ગૃપ અને પુરાતનકાલિન માનવસમુહોના નિરિક્ષણને આધારે તારવેલું છે. જે આધૂનિક સમાજ વ્યવસ્થાને દર્શાવતું નથી (આમ સ્વયં આ વિષયના સંશોધકો જ કહે છે). માનવ સમાજમાં ’નેતા’ જાતે બનાતું નથી, વગ ધરાવતા લોકો (જેમ કે લોકશાહીમાં મતદારો, સરમુખત્યાર કે લશ્કરી શાસનના સંદર્ભે લશ્કરના બહુમતી જનરલો કે અન્ય બહુમતી નેતાઓ) કોઇ એક કે અમુક લોકોના સમુહને ’નેતા’ તરીકે પસંદ કરે છે. માત્ર માનવ સમાજમાં જ નહીં સામાજીક વ્યવસ્થા ધરાવતા અન્ય ઘણા પ્રાણી સમુહોમાં પણ આ નિરિક્ષણ થયેલું છે (જેમ કે હાથી વગેરે). અને લોકોની નેતા પસંદ કરવાની રીત સમુહ, સંજોગ જેવા કેટલાયે ફૅક્ટર પર આધારીત રહે છે. ’માનવ સમાજમાં નેતાગીરી’ વિષયના ઈ.સા.ના સંશોધન ગ્રંથોમાં જ કહેવાયું છે કે, યુદ્ધ જેવા સમયમાં લોકો એગ્રેસિવ (લડાયક) નેતા પસંદ કરે તો એનો એ જ સમુહ શાંતીકાળમાં નરમ અને ઠરેલ નેતા પસંદ કરશે. (આમાનું કશું જ હું નથી કહેતો, બધું જ વૈજ્ઞાનિક સંશોધન આધારીત છે !) લેખની વૈજ્ઞાનિક ભાષામાં જ કહું તો Coretx નીચે આપણું mammal બ્રેઈન સર્વોપરી સુખની અનુભૂતિ ઇચ્છતું હોય છે. તે સત્તત આગલા અનુભવોમાંથી શિખ્યું હોય છે કે ક્યારે કેવો નેતા ઉપયોગી રહેશે, કોણ વધુમા વધુ સુખ અને સલામતીની અનૂભુતિ કરાવી શકશે અને એ પણ કે ક્યાંક વળી પાછું હિટલરને પનારે ન પડી જવાય !!! આ બધા પરીબળો છે જે માનવ સમાજમાં સત્તત નેતાઓની ફેરબદલી કરાવતા રહેવા માટે જવાબદાર છે.